UNSMIS

miniatyr|Generalløytnant Babacar Gaye fra Senegal overtok i juli 2012 ledelsen av UNSMIS etter generalmajor Robert Mood fra Norge
United Nations Supervision Mission in Syria, UNSMIS, var en militær observasjonsstyrke opprettet av FNs sikkerhetsråd ved resolusjon 2043 av 21. april 2012 for å overvåke avslutning av voldsbruk fra partene i konflikten i Syria og støtte gjennomføringen av FNs spesialutsending Kofi Annans sekspunktsplan for å gjøre slutt på borgerkrigen i landet.«UNSMIS Background», United Nations Peacekeeping. Styrken på inntil 300 ubevæpnede militærobservatører fikk mandat for en periode på 90 dager,«UNSMIS Mandate», United Nations Peacekeeping. forlenget med ytterligere 30 dager den 20. juli 2012.Security Council extends mandate of UN observers in Syria for 30 days, UN News Centre, 20. juli 2012. Generalmajor Robert Mood ble av FNs generalsekretær Ban Ki-moon oppnevnt til å lede styrken.«Secretary General Appoints Major General Robert Mood of Norway to Head United Nations Supervision Mission in Syria», Secretary-General, SG/A/1343, BIO/4369, Department of Public Information, News and Media Division, New York, 27. april 2012. Etter at hans periode utløp 20. juli 2012, ble han erstattet av generalløytnant Babacar Gaye fra Senegal. 

I begynnelsen av juni uttalte Robert Mood at han var svært bekymret for sikkerheten for observatørene på grunn av den tiltagende volden i landet. Flere av observatørgruppens biler var blitt beskutt, og én var kraftig skadet av en vegbombe.Rune Thomas Ege: «Robert Mood: Hver gang telefonen ringer, kjenner jeg det gå kaldt nedover ryggen»,VG Nett, 10. juni 2012. 16. juni måtte observatøroppdraget innstilles inntil videre, men observatørene forble i landet.Kristine Hellem Aanstad og Masha Dundic: «FN innstiller observatøroppdrag i Syria», VG Nett, 16. juni 2012. 

Per 30. juni 2012 hadde UNSMIS en styrke på 278 militærobservatører støttet av en sivil stab på 81 internasjonale og 40 lokale. Landene som bidro med observatører var Armenia, Bangladesh, Benin, Brasil, Burkina Faso, Burundi, Danmark, Ecuador, Egypt, Fiji, Filippinene, Finland, Frankrike, Ghana, Indonesia, Irland, Italia, Jemen, Jordan, Kambodsja, Kenya, Kina, Kirgisistan, Kroatia, Marokko, Mauritania, Nederland, Nepal, New Zealand, Niger, Nigeria, Norge, Paraguay, Romania, Russland, Senegal, Slovenia,  Sveits, Togo, Tsjad, Tsjekkia og Zimbabwe.«UNSMIS Facts and Figures», United Nations Peacekeeping. 

20. juli vedtok FNs sikkerhetsråd gjennom resolusjon 2059 at oppdraget skulle forlenges med nye 30 dager til 20. august, men at en ytterligere forlengelse kun ville bli vurdert dersom volden avtok, slik at observatørgruppen kunne fortsette oppdraget sitt. En måned senere var det ingen tegn på at volden kom til å avta, og 16. august uttalte Frankrikes FN-ambassadør Gerard Araud at Sikkerhetsrådet ikke kom til å forlenge mandatet ytterligere. UNSMIS' mandat opphørte 19. august 2012.

Referanser

Eksterne lenker
 UNSMIS. United Nations Supervision Mission in Syria, United Nations Peacekeeping

Kategori:FN-sanksjonerte militære operasjoner og styrker
Kategori:Syrias historie
Kategori:Etableringer i 2012
Kategori:Internasjonale relasjoner i 2012